Talið að ríkisstjórn Kanada muni falla í kjölfar vantrauststillögu
Búist er við því að ríkisstjórn Paul Martins, forsætisráðherra Kanada, muni riða til falls í kjölfar þess að vantrauststillaga verði samþykkt í kvöld. Í framhaldinu munu þingkosningar þurfa að fara fram í landinu. Þrír stærstu stjórnarandstöðuflokkarnir, sem hafa yfir flestum þingsætum að ráða, segjast ætla að kjósa gegn Martin í kjölfar hneykslismáls.
Stjórnarandstæðingarnir segja að hneykslismálið, sem tengist spillingu, hafa gert það að verkum að Frjálslyndi flokkurinn, sem Martin leiðir, sé siðferðilega óhæfur til þess að leiða Kanada.
Þetta myndi leiða til þess að kjósa þurfti um öll 308 þingsætin í Kanada og er talið líklegast að kosningarnar færu fram 23. janúar nk.
Búist er við því að Martin hitti Michaelle Jean, landsstjóra Kanada, á morgun til þess að rjúfa þing með formlegum hætti og ákveða dagsetningu fyrir kosningarnar. Ráðherrar hans myndu þó halda sínum völdum þar til kosningarnar yrðu afstaðnar.
Leiðtogar stjórnarandstöðuflokkanna þvinguðu fram vantrauststillögu eftir að Martin neitaði að verða að kröfum þeirra og rjúfa þing í janúar og halda kosningar fyrr í febrúar.
Búist er við því að ríkisstjórn Paul Martins, forsætisráðherra Kanada, muni riða til falls í kjölfar þess að vantrauststillaga verði samþykkt í kvöld.
Í framhaldinu munu þingkosningar þurfa að fara fram í landinu.
Þrír stærstu stjórnarandstöðuflokkarnir segjast ætla að kjósa gegn Martin í kjölfar hneykslismáls.
Segja að hneykslismálið hafa gert það að verkum að Frjálslyndi flokkurinn, sem Martin leiðir, sé siðferðilega óhæfur til þess að leiða Kanada.
Búist er við því að Martin hitti landsstjóra Kanada á morgun til þess að rjúfa þing með formlegum hætti.